ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຟ້າມບີ່ງມີງ ຢ້ຽມຢາມສະຖານທູດ ຫວຽດນາມ ປະຈຳ ຈີນ
ນັກຂ່າວ VOV ປະຈຳຈີນ -
(vovworld) – ໂດຍໄດ້ຮັບຄຳເຊີນຂອງທ່ານ ຢ່າງເຈຍສື, ກຳມະການລັດຖະບານ ຈີນ, ທ່ານ ຟ້າມບີ່ງມີງ, ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ນຳໜ້າຄະນະຜູ້ແທນ ຫວຽດນາມ ໄດ້ເດີນທາງໄປນະຄອນຫຼວງ ປັກກິ່ງ, ເຂົ້າຮ່ວມກອງປະຊຸມຄະນະກຳມະການຊີ້ນຳການຮ່ວມມື 2 ຝ່າຍ ຫວຽດນາມ - ຈີນ ຄັ້ງທີ 10 ແຕ່ວັນທີ 16 -18/4. ກອງປະຊຸມເພື່ອແນໃສ່ຜັນຂະຫຍາຍບັນດາໝາກຜົນທີ່ບັນລຸໄດ້ພາຍຫຼັງການຢ້ຽມຢາມ ຈີນ ຂອງທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ໃນເດືອນ 1 ຜ່ານມາ, ກໍ່ຄືກະກຽມບັນດາແຜນການຮ່ວມມືໃນປີ 2017.
ວັນທີ 16/4, ທ່ານ ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມີງ, ໄດ້ລົງຢ້ຽມຢາມ ແລະ ໂອ້ລົມກັບພະນັກງານ, ພາລະກອນສະຖານທູດ ຫວຽດນາມ ປະຈຳ ຈີນ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມີງ ຮຽກຮ້ອງໃຫ້ສະຖານທູດສືບຕໍ່ຊຸກຍູ້ການພົວພັນຮ່ວມມືດ້ານການຄ້າ, ການລົງທຶນ, ການທ່ອງທ່ຽວລະຫວ່າງ 2 ປະເທດ, ຍູ້ແຮງການໂຄສະນາພາບພົດຂອງ ຫວຽດນາມ.
ເນື່ອງໃນໂອກາດນີ້, ກຸ່ມບັນດານັກຈິດຕະກອນພາຍໃນປະເທດໄດ້ມອບໃຫ້ສະຖານທູດ ຫວຽດນາມ ປະຈຳ ຈີນ ພາບແຕ້ມຈຳນວນໜຶ່ງເພື່ອແນໃສ່ເພີ່ມທະວີການໂຄສະນາວັດທະນະທຳ, ພາບພົດປະເທດຊາດ ແລະ ປະຊາຊົນ ຫວຽດນາມ.
ການມອບພາບແຕ້ມໃຫ້ບັນດາອົງການຕາງໜ້າການທູດຂອງ ຫວຽດນາມ ຢູ່ ຕ່າງປະເທດຈະໄດ້ກຸ່ມນັກຈິນຕະກຳສົມທົບກັບກະຊວງການຕ່າງປະເທດຜັນຂະຫຍາຍຢ່າງກ້ວາງຂວາງໃນໄລຍະຈະມາເຖິງ.
ນັກຂ່າວ VOV ປະຈຳຈີນ